**Hotar de fum**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hotar de fum

Mi-ai furat locul unu în ploaia de vise

Crezând că nu doare prezisul sfârşit,

Şi-n atavicii stropi ai durerii proscrise

Ai semnat falimentul cu un dor travestit.

Am simţit cum lumina-ţi se-mbarcă empiric

Pe o luntre cu umbre-n catargul famelic

De noi ipostaze, şi-amalgamul idilic

Te absoarbe-n hăţiş, cu surâsul angelic.

Bei cafeau sub punte, are zaţul caduc.

De prin ceşti eşuate, cu o singură toartă

Se-nfiripă ciopor de fantasme ce-aduc

Pendulări pe tăişuri împlântate în soartă.

Ispitit de confuzii, fără leac de nesomn

Tu de-ai fi general, ţi-aş fi fost majordom,

Cu ucaz de uitare mi-ai dat ordine-n somn

Şi-ai săpat alte puţuri desecând un alt om.

Un melanj în doi peri la hotarul de fum,

Ieri aveam braţ de flori şi dantele de nori

Astăzi doare mirosul de crini.Şi-n parfum,

De poteci rătăcite piere zbor de cocori.

Din strânsoare de voci ce se plimbă pe jar

Las chemări dar n-auzi, cuirase de şoapte

Se lovesc de ambiguu, în nimic tu ai har

Şi-n scaieţii dilemei luminând altă noapte.

Sicomorii au ramuri în două tavane

Eu mă urc ca şerpaşii către ţărmul sperat,

Tu-mi coborî din sinapse cimentând cu betoane

Un vulcan noroios pe-un meleag depărtat.

Dar… mă ghemui în vânt şi cu ochii spre ieri

Mă predau, un ostatic în gulag de-ntrebări

Tu răspunzi colmatând autiste tăceri

Nu mai ştii…să mai stai? sau să-ncerci alte zări?

Marian Puscasiu

Iulie 2015